*Жоба*

**«Қазақстандық этностардың алуан түрлілігін рухани-мәдени дәріптеу» мәдени-ағартушылық жобасының тұжырымдамасы**

Жоба әдеби-көркем, мәдени аспектілер арқылы қазақстандық этностардың сан алуандығын рухани-мәдени тұрғыдан дәріпттеуге бағытталған.

Жобаны іске асыру қазақ классиктерінің көркем туындыларын Қазақстан этностары тілдеріне және әлем әдебиетінің танымал классиктерінің, Қазақстан этностары шыққан елдердің фольклорлық шығармаларын мемлекеттік тілге тоғыспалы аудару, Қазақстанның әртүрлі этностары суретшілерінің тоғыспалы көрмелерін өткізу, қазақ халқы мен Қазақстан этностарының ұлттық тағамдарын дәріптеу және тағы басқалар.

Жоба шеңберінде мемлекеттік тілді және Қазақстан этностарының тілдерін үйрену арқылы қазақ халқы мен ел этностарының дәстүрлі мәдениетін тану, қазақ халқының және елдің басқа да этностарының салт-дәстүрлерін, халық ертегілерін, көркем шығармашылығын, ұлттық тағамдарын, рухани-мәдени мұраны, тарихты, ақындар мен жазушылардың, қазақ халқы мен қазіргі Қазақстан этностарының дәстүрлі шеберлерінің шығармашылығын (мемлекеттік және орыс тілдерінде) тану көзделеді.

Жобаны іске асыру үшін келесі іс-шараларды өткізу жоспарлануда:

1) ғылыми-зерттеу құрылымдарының қызметкерлері, этномәдени бірлестіктердің басшылары және Қазақстан этностарының өкілдері қатарынан ғылыми-сарапшылық жұмыс топтарын құру;

2) ғылыми-сараптамалық жұмыс топтарының қатысуымен кездесулер ұйымдастыру;

3) «Қазақтың халық ертегілері» және «Қазақстан этностарының ертегілері» тоғыспалы аудармалар форматында дайындау және басып шығару, офлайн/онлайн презентациялар мен шығармашылық кездесулер өткізу;

4) Қазақстан халқының Тілдері күніне арналған «Ұлы даланың- ұлтаралық тілі» халықаралық ғылыми - практикалық конференциясын және «Тіл - менің тағдырым» дөңгелек үстелін ұйымдастыру және өткізу;

5) «Қазақстан этностарының дәстүрлері» этнографиялық иллюстрациялық альбомын дайындау және басып шығару;

6) Қазақстан этностарының тілдерінде «Қазақ халқының дәстүрлері» этнографиялық иллюстрациялық альбомын дайындау және басып шығару (мысалы, «Қазақтың салт-дәстүрлері. Наурыз мейрамына арналған «Амал мерекесі»);

7) Суретшілер және сәндік-қолданбалы өнер туралы «Қазіргі Қазақстан этностарының көркем шығармашылығы» атты иллюстрациялық альбом дайындау және басып шығару;

8) «Қазақ халқының көркем шығармашылығы» және «Қазақ халқының сәндік-қолданбалы өнері» иллюстрациялық альбомдарын дайындау және басып шығару;

9) Қазақстан Тәуелсіздігінің 30 жылдығына арналған қазіргі заманғы Қазақстан этностары суретшілерінің оффлайн/онлайн көрмелерін дайындау және өткізу (аккредитациядан өткен этномәдени бірлестіктер);

10) ел этностарының басты тағамдары туралы «Қазақстан этностарының ұлттық тағамдары» атты иллюстрациялық альбом дайындау және басып шығару;

11) «Қазақстан этностарының ұлттық тағамдары бойынша мастер-кластар» 15 бейнероликтен тұратын телехикаяны дайындау (әрқайсысы 15 минуттан);

12) «Қазақстан халқының Бірлік күніне арналған «Қазақстан этносының фольклоры/Қазақстан этностарының халық фольклоры» фестивалі форматында республикалық арнада онлайн бейнеконкурс дайындау және өткізу;

13) «Қазақстан этностарының классикалық әдебиеті» антологиясын әзірлеу және басып шығару;

14) Тәуелсіздіктің 30 жылдығы арналған тарих пен мәдениет туралы (музыка, бейнелеу және әдеби өнер және т.б.) «Біртұтас Қазақстан» телебағдарламасын дайындау. Этномәдени бірлестіктердің өкілдері қатарындағы жас отбасыларға арналған «Қазақстан-біздің ортақ үйіміз» онлайн - дәрісін және «Берекелі шаңырақ» фестивалін өткізу (жылына 12-15 телебағдарлама);

15) этникалық театрлардың қазақ, орыс, ұйғыр, өзбек, корей, неміс тілдеріндегі спектакльдерін дайындау және олардың республикалық телеарналарда мемлекеттік/орыс тілдерінде субтитрмен көрсетілімдері;

16) этностардың менталдылығын көрсететін "Қазақстан этностарының эпостары" 15 бейнероликтен тұратын телехикая әзірлеу және дайындау (әрқайсысы 15 минуттан);

17) «Этностар күні» мәдени-ағарту жобасын іске асыру аясында республикалық, өңірлік, қалалық этномәдени бірлестіктер басшыларының, Қазақстан этностарының тарихы мен мәдениеті жөніндегі ғылыми және шығармашылық зиялы қауым өкілдерінің қатысуымен 36 бейнедәріс телехикаясын дайындау және көрсету;

18) «Мұрагерлер-сақтаушылар-жасампаздар» бағдарламасы және «Этностар күні» мәдени-ағартушылық жобасын іске асыру шеңберінде халықтық музыкалық аспаптарды, сәндік-қолданбалы өнер бұйымдарын жасау бойынша 30 бейнероликтен тұратын телехикая дайындау және Қазақстан этностарының өкілдерін қазақ қолөнері мен кәсіптеріне үйрететін, олардың пайда болуы мен маңызын зерттейтін мастер-класс серияларымен сүйемелдеу.